cyanic-selkie/wikianc huggingface dataset:
Morgan Freeman
Morgan Freeman  (ruggit 1 Mean Souree 1937) she aghteyr, stiureyder as insheyder Americaanagh t'eh. Ta enney mooar er son e ghoo dowin er lheh, as t'eh er chloie paartyn eigsoylagh ayns ram scannaneyn dy chooilley sorçh. Harrish y choorse echey, t'eh er gheddyn ram ard-voyllaghyn, goaill stiagh Aundyr Academy, Aundyr y Screen Actors Guild, as Aundyr Golden Globe.
Denzel Washington
She aghteyr, stiureyder, as gienteyder scannane Americaanagh eh Denzel Hayes Washington Jr. (ruggit er 28 Nollick 1954). Ta enney mie er son y chloiaghyn er yn ardan as er y scaailan as t'eh er chur sheese er aghteyr ren aachummey "smooinaght y rolteenys scannaneagh classicagh". T'eh mie er enney chammah son e co-obbraghyn marish ny stiureyderyn Spike Lee, Antoine Fuqua, as Tony Scott. Harrish e choorse bea t'er gholl harrish kiare jeihaghtyn, ta Washington er ny gheddyn ram accolaidyn, goaill stiagh Aundyr Tony, daa Aundyr Academy, tree Aundyryn Golden Globe as daa Silver Bears. Ayns 2016, hooar eh Aundyr Golden Globe Cecil B. DeMille, as ayns 2020, ren The New York Times enmyssey eh myr yn aghteyr share jeh'n 21d eash. Ayns 2022, hooar Washington Boyn Eaghtyraneagh y Teyrsnys as eh er ny vronney er liorish yn Eaghtyrane Joe Biden.
Hoshee Washington e choorse aghteyrys 'sy theater raad chloie eh ayns cloiaghyn goaill stiagh Coriolanus liorish William Shakespeare ayns 1979. Haink enney er da'n chied cheayrt 'sy drama lheeyssagh St. Elsewhere (1982–1988). Hie A Soldier's Story (1984) liorish Norman Jewison as Cry Freedom (1987) liorish Richard Attenborough mastey ny paartyn scannaneagh leah echey. Chossyn eh e chied Aundyr Academy son e phaart myr Sidoor Shingoil Silas Trip 'sy drama caggee Glory va bunnit er Caggey Theayagh America. Car ny 1990yn, chroo eh hene myr y fer toshee ayns scannaneyn eigsoylagh lheid as y scannane beashnyssagh ard-skeealagh Malcolm X (1992) liorish Spike Lee, aachummey jeh cloie Shakespeare Much Ado About Nothing (1993) liorish Kenneth Branagh, y scannane creauagh leighoil The Pelican Brief (1993) liorish Alan J. Pakula, y drama Philadelphia (1993) liorish Jonathan Demme, as y drama leighoil The Hurricane (1999) liorish Norman Jewison. Chossyn Washington Aundyr Academy son yn Aghteyr Share son e phaart myr y chronneyder trullit Alonzo Harris 'sy scannane creauagh kimmeeys Training Day (2001). Ta Washington er ny chloie paartyn eigsoylagh caghlaaee, goaill stiagh y greinneyder bluckan-coshey Herman Boone ayns Remember the Titans (2000), y feelee as ynseyder Melvin B. Tolson ayns The Great Debaters (2007), y bock mooar druggaghyn Frank Lucas ayns American Gangster (2007) as etleyder lhuingys aer lesh deyrsnys ayns Flight (2012).
Ayns 2010, chossyn Washington Aundyr Tony son yn Aghteyr Share ayns Cloie son e phaart 'sy chloie Fences liorish August Wilson. Ny s'anmey, ren Washington stiurey, gientyn, as cloie 'syn aachummey scannaneagh jeh'n chloie shen ayns 2016, as eh er n'enmyssey son kiare Aundyryn Academy, goaill stiagh y Jalloo Share as yn Aghteyr Share son eh hene. Chammah's shen, ren eh gientyn aachummey scannaneagh Ma Rainey's Black Bottom (2020) liorish Wilson. Myrane lesh shen, t'eh er chloie er yn ardan ayns A Raisin in the Sun (2014) liorish Lorraine Hansberry as The Iceman Cometh (2018) liorish Eugene O'Neill.
Buighag ny shamrag
She foillycan veg 'sy chynney Pieridae ee Buighag ny shamrag (Colias croceus).
Jalloo-oaylleeaght
Ta'n çheu s'yrdjey airh dys buigh-jiarg. Ta oirr ghoo er ny skianyn as spot doo mysh mean y skian hoshee. Ta'n çheu s'inshley ny s'gilley, as mynghaa glass urree. Ta'n spoht doo cheddin ry-akin er y skian hoshee, agh ta mean gial echey ny keayrtyn. Ta spoht bane ec mean y skian s'jerree, as spot elley bane ny doo er-e-skyn, ny keayrtyn. Ny keartyn, ta spuit ghooey ec oirr ny skianyn s'inshley corrym rish jerrey ny h-oirrey s'yrdjey.
Ta spuit wuighey er oirr ghoo s'yrdjey ny mraane. Ta kuse jeu bane-wuigh er y çheu s'yrdjey, ayns ynnyd yn airh cadjin, as t'ad cur forma helice orroo. Ny yei shen, cha nel scansh eddyr oc; ta mean-chummaghyn ayn, as t'ad jeeaghyn dy vel y daah kyndagh rish tashid tra t'ad gaase, as çhymbyllaght s'çhirmey gientyn cummey s'gilley.
Rere cliaghtey Colias, cha nel ad skeaylley ny skianyn oc as ad nyn soie.
Rheamys as eggoaylleeaght
Ta buighag ny shamrag ry-akin er fie ny h-oarpey myr turryssagh souree, eer rish Loghlin. T'ee geddyn sliught 'syn Affrick Hwoaie, yn Oarpey yiass as yn Niar Meanagh. T'ee roshtyn yn Çhibbeyr 'sy hwoaie as yn Injey 'sy yiass. T'ee ry-akin ayns ny h-Inshyn Goaldagh dagh blein, bunnys, as t'ad geddyn sliught ayns shen. Ny keayrtyn, t'ee ry-akin cho foddey hwoaie as yn Ghallioo.
Corys bea as olteynyn
'Syn Oarpey yiass as yn Affrick Hwoaie, t'ad geddyn sliught er feie ny bleeaney. T'ad brey un ooh er duillag, as t'ad gaase dy tappee; ny keayrtyn, t'ad jannoo cryslid lurg mee. Ayns blein mie, foddee ad gientyn tree sheelogheyn 'sy vlein.
T'ad gee lossreeyn poanragh (Faboideae). Ayns ny h-Inshyn Goaldagh, ta shen goaill stiagh shamrag, alfalfey, as crouw chiyt Rangagh.
Kraków
Ta Kraków (ny Cracow; ) ny nah chaayr smoo as fer jeh ny caayryn shinney 'sy Pholynn. T'eh ny hoie er yn awin Wisła ayns ard y Pholynn Veg. She preeu-valley er y Pholynn v'eh eddyr ny bleeantyn 1038 as 1569, er Co-unnaneys y Pholynn as y Litaan eddyr ny bleeantyn 1569 as 1596 as er Ard-ghiucaght Kraków eddyr ny bleeantyn 1846 as 1918. Myrane lesh shen by phreeu-valley eh er Queiggey Kraków eddyr y 14oo eash as 1999. Jiu she preeu-valley Wheiggey yn Pholynn Veg t'ayn.
Craig Higginson
She noaskeealagh, screeudeyr cloie, as stiureyder theater ta bunnit ayns Johannesburg, yn Affrick Yiass, eh Craig Higginson (ruggit er 29 Jerrey Fouyir 1971). T'eh er ny screeu as ny hoilshaghey magh shiartanse dy chloiaghyn as noaskeealyn eddyr-ashoonagh as t'eh er ny ve enmyssit er son shiartanse d'aundyryn 'syn Affrick Yiass as 'sy Reeriaght Unnaneysit.
Bea
Va Higginson ruggit ayns Harare, y Çhimbabwe, ayns 1971 (Salisbury, y Rhodeesh, ec y traa v'ayn). Kyndagh rish y gheyre-ghaue car Caggey Thammag y Rhodeesh, darree eh lesh e voir as e huyr dys Johannesburg ayns 1976, y vlein cheddin haghyr irreeyn magh Soweto. Tra v'eh jeih bleeaney d'eash, hie eh dys scoill aaght ayns KwaZulu-Natal ec Clifton Nottingham Road as Michaelhouse. Haink er reayrt çheerey y Vean-çheerey dy ve ry-akin ayns e noaskeealyn as e chloiaghyn. Ayns 1990, ayns ny shiaghtinyn cheddin va Nelson Mandela seyrit voish y phryssoon as jee-harey Chohionnal Ashoonagh yn Affrick, hie Higginson dys Ollooscoill Witwatersrand son studeyrys y yannoo er yn Ellyn Veein, agh ny s'anmey darree eh dys BA 'sy Vaarle as 'sy Lettyraght Oarpagh. Ayns 1995, ren eh obbraghey myr cooneyder lesh y stiureyder Barney Simon ec y Market Theatre. Lurg baase Simon, darree eh dys Sostyn raad hannee eh feie jeih bleeantyn. Traa v'eh ayn, ren eh obbraghey ec y Young Vic Theatre marish Tim Supple as ec y Royal Shakespeare Company marish Michael Attenborough. She cremeyder theater v'eh feie shiartanse dy vleeantyn ec yn earishlioar Time Out. Hoilshee eh e chied noaskeeal, Embodied Laughter, tra v'eh shey bleeaney as feed as ren eh aa-chummey Laughter in the Dark er son y Royal Shakespeare Company as BBC Radio 3 tammylt giare ny yei. Ren eh filley er-ash dys yn Affrick Yiass dy veaghey as dy obbraghey ayns 2004. Voish shen, ta Higginson er ny ynsaghey ec Ollooscoill Witwatersrand as er ny ve ny Reireyder Lettyragh ec y Market Theatre. T'eh er ny hoilshaghey magh shiartanse dy noaskeealyn as cloiaghyn as t'eh er ny ve gobbraghey er y çhellveeish Affrickagh Yiass as myr screeudeyr. Ta PhD echey ;sy Screeudeyrys Crootagh as t'eh poost rish y ven-aghteyr Leila Henriques. T'ad beaghey ayns Johannesburg.
Bayr Garroo
Ta Bayr Garroo (Barregarrow) ny chlaghan ta ny hoie er crossag çheu yiass veih'n valley beg Skylley Maayl ayns Mannin.
Berrish ghlass
Ta'n verrish ghlass (Ribes uva-crispa, co-chea. R. grossularia) ny dooie 'sy ghenus Ribes. T'ee çheet magh ass yn Oarpey, yn Affrick heear hwoaie, as yn Aishey heear yiass er çheu yn dooieaght eck. T'ee coontit myr fer jeh ram dooieyn 'sy fo-ghenus Grossularia. Ta'n ennym shen jannoo cur sheese er y drine (drine berrish, ny drine berrish ghlass) myrane lesh y vess echey.
Renniagh (lettyr)
She hoghtoo lettyr jeig abbyrlhit ny Gaelgey ee renniagh (R, r), rere'n abbyrlhit Romanagh jeianagh.
Shennaghys
T'ad gra dy daink renniagh jeh screeu caslys jeh kione 'syn abbyrlhit Proto-Sinaitagh. S'cosoylagh dy daink eshyn jeh jalloo-screeuyn Egyptagh. Haink y cowrey shoh trooid coryssyn screeu Feaneeckagh, Greagagh, dys yn Etruscagh. S'cosoylagh eh dy hug ad stiagh y scrabage elley son dy eddyrscarrey eh veih cummaghyn anmagh jeh pobbyl.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ta renniagh çheet corockle rhotagh son y chooid smoo. Ta'n Abbyrlhit Sheeanagh Eddyr-ashoonagh jannoo ymmyd jeh cummaghyn jeh son ymmodee corocklyn rhotagh. Ta'n bun-chummey, [r], çheet er corockle craa cooyl-eeacklagh.
Coadyn co-earrooder
Ayns Unicode, ta R mooar ec U+0052 as r beg ec U+0072.
Ayns ASCII, ta R mooar ec 82 as r beg ec 114. Ayns earrooyn jeesoil, shen 01010010 as 01110010.
Bogrenish
She renniagh curree 'sy ghenus Osmunda ee bogrenish (Osmunda regalis). T'ee dooghyssagh da'n Oarpey, yn Affrick, yn Aishey as America.
Renniagh (lettyr)
Coadyn co-earrooder
Ayns EBCDIC, ta R mooar ec 215 as r beg ec 153.
Ayns HTML as XML, ta R mooar ec "<tt>&#82;</tt>" as r beg ec "<tt>&#114;</tt>".
Bogrenish
Jalloo-oaylleeaght
She renniagh yn-lhoamey t'ayn, as t'ee cur magh frinn hroaragh as shiast er lheh. Ta ny frinn hiast gaase wheesh as 60-160km er yrjid as 40km er lheead, as t'ad skeaylley mooie. T'ad daa-'edjagagh as ta 7-9 piyryn dy ghuillageenyn oc, wheesh as 30km er lhiurid. Ta 7-13 piyryn dy 'o-ghuillageenyn ec dagh duillageen, as adsyn 2-6km er lhiurid as 1-2km er lheead.
Ta ny frinn hroaragh nyn shassoo jeeragh, as t'ad ny sloo na ny frinn hiast. T'adsyn 20-50km er yrjid; ta piyr ny ghaa dy ghuillageenyn 'sy chass oc, as 7-14 piyryn troaragh er-nyn-skyn, as sporraganeyn glooey croghey orroo.
Arraghyssyn
Ta tree ny kiare arraghyssyn ayn:
Ymmyd
T'ad jannoo frauaig osmunda jeh fraueyn bogrenish chammah's dooieyn Osmunda elley. Shen ny mean aase er son epiphyteyn myr orchidyn ellynagh.
T'ee goll er ee myr glassrey ayns ymmodee çheeraghyn.
Shellagh (lettyr)
She nuyoo lettyr jeig abbyrlhit ny Gaelgey ee shellagh (S, s), rere'n abbyrlhit Romanagh jeianagh.
Shennaghys
T'ad gra dy daink shellagh jeh screeu caslys (jeh feeacklyn, foddee) 'syn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ta shellagh çheet er, son y chooid smoo.
Coadyn co-earrooder
Ayns Unicode, ta S mooar ec U+0053 as s beg ec U+0073.
Ayns ASCII, ta S mooar ec 83 as s beg ec 115. Ayns earrooyn jeesoil, shen 01010011 as 01110011.
Ayns EBCDIC, ta S mooar ec 226 as s beg ec 162.
Ayns HTML as XML, ta S mooar ec "<tt>&#83;</tt>" as s beg ec "<tt>&#115;</tt>".
Cosoylaghey
Ga dy vel y cummey cheddin oc, cha nel shellagh casley rish dze Kyrillagh. Ta dze çheet er /dz/ 'syn abbyrlhit Masseydoanagh. Ta es y lettyr Kyrillagh son /s/, ga dy vel eh gollrish couyl Romanagh.
Howard Carter
She shenndaalee as Egypt-oayllee Goaldagh va Howard Carter (9 Boaldyn 1874 – 2 Mayrnt 1939). Ta enney mooar er er-yn-oyr dy nee eshyn ren feddyn magh tomman slane y Pharaoh Tutankhamun ayns Mee Houney 1922, y tomman pharaoagh share freillt va feddynit magh rieau ayns Glion ny Reeghyn.
Yelyzaveta Holod
She daawheeylleyder ratçhal keirdey Ookraanagh ee Yelyzaveta Holod (Єлизавета Холод; ruggit er 30 Sauin 2003 ). Haink ee stiagh 'sy 7oo ynnyd ayns cooish vraane Grand Prix Velo Erciyes ayns 2021, y troar share eck derrey nish.
An Cheathrú Mhór, Shliggagh
right|thumb|Tomman 7 ayns An Cheathrú Mhór, shamyr oanluckee çheusthie jeh kiarkyl cloaie. She boayl ayns Coontae Shliggee, Nerin An Cheathrú Mhór (Carrowmore, Yernish son "Y Kerroo Mooar"). Ga dy vel An Cheathrú Mhór ny voayl beg ayns Coontae Shliggee, t'eh ny share er enney myr nane jeh ny kiare tommanyn limmer mooarey ayns Nerin. T'eh ny hoie ec çheshvean çheerey oardee roie-henndeeagh er Lieh-Innys Cúil Irra, mygeayrt 4 km veih çheshvean Shliggee.
Jiu, ta 30 tommanyn moar-chlaghagh ry-akin ayns An Cheathrú Mhór. Va begnagh dagh tomman (myr v'ad ayns ny shenn-eashyn) nyn 'giarkylyn dolman'; dolmanyn beggey va cruinnit liorish kiarkyl jeh claghyn mooarey eddyr daa veedyr jeig as queig meederyn jeig er crantessen. Va ardan lhieggal jeh ooir as claghyn ec dagh lhiaght. Ren cochiangle jeh queig ass ny cair-stadyn as clagh vullee cruinnaghey shamyr oanluckee wheig-lhiatteeagh. Ta ny kiarkyln jeh claghyn mooarey jeant seose ass eddyr 30 as 40 claghyn mooarey, jeant ass gneiss dy cadjin, y stoo troggal reiht son troggalys ny fo-hommanyn. Ny keayrtyn ta kiarkyl sthie jeh claghyn mooarey ry-gheddyn. Ta claghyn entreilys, ny claghyn limmer, roaghyn dooblit garroo jeh claghyn soit, cur trimmid er bollagh ny lhiaghtyn beggey; dy cadjin t'ad cur eddin rish y tomman meanagh. Ta ny 'fo-hommanyn' ny dolmanyn er nyn rheynn ayns cummey oohchrooagh mysh 1 km x 0.6 km er crantessen, as ta'n lhiaght smoo ny hoie er y voayl s'yrjey 'sy çheshvean — carn aachouyrit ta enmyssit Lios an tSeagail.
Donald Trump
She politickeyr, persoonid ym-ysseraght, as delleyder eh Donald John Trump (ruggit er 14 Mean Souree 1946). She Trump va'n 45oo Eaghtyrane er ny Steatyn Unnaneysit eddyr 2017 as 2021.
Giovanni Lanfranco
She peinteyr Iddaalagh jeh'n eash Varockagh va Giovanni Lanfranco (26 Jerrey Geuree 1582 – 30 Sauin 1647).
Beashnys
Va Giovanni Gaspare Lanfranco ruggit ayns Parma, y trass mac lesh Stefano as Cornelia Lanfranchi, as v'eh currit stiagh myr guilley ayns lught thie yn Eearley Orazio Scotti. Chur e schlei 'sy linneeaght da goaill toshiaght rish prindeysaght marish yn ellyneyr Bolognagh Agostino Carracci, braar lesh Annibale Carracci, gobbraghey liorish Sisto Badalocchio ayns ny plaaseyn Farnese ynnydagh. Tra hooar Agostino baase ayns 1602, darree yn daa ellyneyr aeg dys keirdlann vooar Annibale 'sy Raue, as laue ec y cheirdlann ayns obbraghyn er y Galleria Farnese er farvoalley galleree yn Palazzo Farnese. T'eh er credjal dy ren Lanfranco cur rish y phannyl jeh Polyphemus as Galatea (coip ayns Galleree Doria) chammah as rish myn-obbraghyn elley 'sy çhamyr.
Lurg shen, ga dy row eh foast ny oltey jeh seyrlann Carracci jeh Carracci, ren Lanfranco, marish Guido Reni as Francesco Albani, jannoo frescoyn ayns Cabbal Herrera (San Diego) ayns San Giacomo degli Spagnoli (1602–1607). Chammah's shen, chur eh rish jesheenys fresco San Gregorio Magno as Cappella Paolina ayns Santa Maria Maggiore.
Kay
250px|right|thumb|Kay ayns Chicago, ny Steatyn Unnaneysit Ta kay ny kyeoh çheet er bodjal ta coventyn rish y thalloo. Foddee bodjallyn dy ve coontit myr kay dy cooidjagh, ansherbee; myr sampleyr, ta'n chooid jeh'n vodjal ta croghit çheu heose jeh'n thalloo enmyssit myr bodjal, agh raad ta'n bodjal shen coventyn rish thalloo ard, t'eh coontit myr kay ec y voayl shen.
Corockle far-ghlottyssagh
Ta corockle far-ghlottyssagh goll er fockley magh lesh y filley faggys-far-ghlottyssagh bentyn da'n far-ghlottys. Shoh corocklyn far-ghlottyssagh yn Abbyrlhit Sheeanagh Eddyr-ashoonagh:
Isla Fisher
She ben-aghteyr as ughtar Austrailagh ee Isla Lang Fisher (ruggit er 3 Toshiaght Arree 1976). Va Fisher ruggit lesh paarantyn Albinagh 'syn Omaan roish my darree ad dys yn Austrail as ee shey bleeaney d'eash. Tra v'ee ayn, hoshee ee goaill ayrnyn ayns soilsheenyn çhellveeish. Haink enney mooar urree tra ren ee cloie Shannon Reed 'sy çheabin çhellveeish Austrailagh Home and Away voish 1994–97.
Lurg ram paartyn er y çhellveeish as er yn ardan, ren Fisher arraghey rahoil dys Hollywood lesh e paart myr Mary Jane 'syn aachummey jantys bio jeh Scooby-Doo (2002), as voish shen t'ee er ny chloie ram paartyn mooarey ayns filmyn lheid as Wedding Crashers (2005), Confessions of a Shopaholic (2009), Bachelorette (2012), The Great Gatsby, Now You See Me (y daa jeu ayns 2013), as Nocturnal Animals (2016). Ta paartyn elley eck goaill stiagh adsyn ayns Swimming Pool (2001), I Heart Huckabees (2004), London (2005), Wedding Daze (2006), The Lookout, Hot Rod (y daa jeu ayns 2007), Definitely, Maybe (2008), Burke & Hare (2010), Visions (2015), Grimsby, Keeping Up with the Joneses (y daa jeu ayns 2016), Tag (2018), The Beach Bum, Greed (y daa jeu ayns 2019), as Blithe Spirit (2020). Chammah's shen, t'ee er ny chur e goo rish karacteyryn ayns filmyn bioghit lheid as Horton Hears a Who! (2008), Rango (2011), as Rise of the Guardians (2012).
Çheumooie jeh'n scannaneaght, ta Fisher cloie paart aafilleydagh er y chiarroo as y queiggoo straihyn jeh Arrested Development (2013, 2018–19), as t'ee cloie Mary ayns Wolf Like Me (2022–jiu). Ta Fisher er ny screeu daa noaskeeal da deiney aegey chammah's y straih lioar Marge in Charge.
Ta Fisher poost rish Sacha Baron Cohen, as troor dy chloan oc.
Wu Cheng'en
She noaskeealagh as bard y reeraghtys Ming va Wu Cheng'en (ennym cooyrtoilid ). T'eh share er enney myr ughtar cosoylagh Xī Yóu Jì (Jurnaa Sheear), fer jeh Kiare Ard-Noaskeealyn Classicagh lettyraght Heenagh.
Bea-skeeal
Va Wu ruggit ayns Lianshui, ayns queiggey Jiangsu, as darree eh dys Huaian. Va ayr Wu's, mie-ynsit as scoillaragh agh dobbyr eh myr keirdagh er coontey stayd argidoil y lught-thie. Ny yei shen, v'eh "currit da lettyraght" as haink yn anaase cheddin er e vac er son lettyraght as skeealyn. Hie Wu Cheng'en fo'n scrutaght impiroil ymmodee keayrtyn dys çheet dy ve ny mandarin (oikagh impiroil) agh cha daink eh lesh. Rish mean eash, ghow eh entreilys ayns ollooscoill impiroil Nanjing as çheet dy ve ny vandarin ayns Beijing as Changxing agh cha by vie lesh yn obbyr, as dirree ass eh. S'cosoylagh dy cheau eh e vea 'sy valley dooghys echey liorish screeu skeealyn as daanyn. Haink eh dy ve ny screeudeyr mie bardaght as skeealaght, as ren eh caarjyn jeh ymmodee ughtaryn ny h-eash. V'eh boght cour e vea, as cha row clein erbee echey; cheau eh ram jeh'n vea echey myr fer lomarcan.
Xi You Ji
Ta Wu share er enney er son y skeeal Xī Yóu Jì, fer jeh Kiare Ard-Noaskeealyn Classicagh lettyraght Heenagh. T'ad credjal dy nee eshyn hug magh yn obbyr gyn ennym, er coontey trimmid sheshoil ny h-eash. Rish bea Wu, va beayn ayns lettyraght Heenagh arrish y yannoo er lettyraght chlassicagh Qin, Han as Tang, as screeu ayns Sheenish Chlassicagh. Rish shenn eash, t'ad credjal dy hyndaa eh noi'n troa liorish screeu y noaskeeal Xī Yóu Jì ayns glare ny theay. S'cosoylagh eh dy dug magh eh y noaskeeal gyn enneym er coontey drogh-ennym lettyraght ny theay ec y traa v'ayn. Denmys mooinjer y valley dooie echey eshyn myr yn ushtar dy leah, agh son y chooid smoo v'eh gyn enney rish tree eashyn.
Cha nel firrinaghey fondagh ayn; hie yn obbyr er cur magh gyn ennym, as cha daink Wu er y skeeal ayns obbyr elley erbee. Ta oltscarrey teks as ronsaghey recortyssyn y reeraghtys Qing keeayllaghey dy nee eshyn screeu eh. Ta earisheyr oikoil 1625 ass balley dooie Wu ny enmys myr yn ushtar. Er y laue elley, cha nel mynphoyntyn politickagh ayn harrish ynsaghey y theay, ga dy row Wu ainjyssagh rish rheynnydys as politickaght ny Sheen. Va cooid mooar jeh'n skeeal ry-chlashtyn ayns bea-skeeal, as myr shen, cha s'ain quoid va crooit ec yn ughtar, as quoid va reaghit echey. Ny yei shen, she lhieggan smoo ughtaragh ny skeealyn t'ayn; cha daink rish lhieggan elley erreish da'n noaskeeal ad y haglym as ta Wu goit rish myr yn ughtar son y chooid smoo, ga dy vel ourys ennagh ayn foast.
Obbraghyn elley
Screeu Wu ymmodee daanyn as skeealyn, agh t'ayn chooid smoo jeu caillt ain. Erreish da geddyn baase, ren mooinjer echey çhaglym laue-screeuyn as ad y chur magh myr ''Laue-screeuyn er mayrn Mnr. Sheyang''. Va daanyn echey goit stiagh ayns teihyssyn ny h-eash.
Cryss (eaddeeyn)
right|thumb|Cryss lhiareagh ghoo. She bann, sthrap, ny yeeall so-lhoobey ee cryss. Ta cryssyn jeant ass lhiare ny eggey feeit trome, as dy mennick t'ad ceaut mygeayrt y vouin. Ta cryssyn ymmydit ry hoi freayll seose breeçhyn ny sorçhyn elley jeh eaddeeyn.
Ammyr Suez
150px|right|thumb|Ammyr Suez voish y spoar, taishbyney [[yn Logh Sharoo Mooar ec y vean lurg y mooadaghey ayns 2015]] Ta Ammyr Suez (قَنَاةُ ٱلسُّوَيْسِ, Qanāt el Sewes) çheet er bollagh ushtey er ardjid ny marrey 'syn Egypt ta kiangley yn Veanvooir rish y Vooir Ruy trooid Quing Hallooin Suez as ta scarrey yn Affrick voish yn Aishey. She ammyr 193.30 km (120.11 mi) er lhiurid ta feer scanshoil myr bollagh traght eddyr yn Oarpey as yn Aishey t'ayn. Ta'n ammyr goaill toshiaght 'sy twoaie ayns Port Said as t'ee goaill jerrey 'sy jiass ayns Port Suez.
Rooishteyder
right|thumb|Rooishteyderyn ec club rooishtee ayns [[Zona Rosa, Caayr Veksico]] Ta rooishteyder ny daunseyr andooghyssagh çheet er dooinney ta jannoo roostey ayns aght boiree ayns laaragh da deiney aasit lheid as clubyn rooishtee. Keayrtyn, foddee rooishteyder ve failt son cloie ec giense fir nyr cooish caillagh ny ec taghyrt preevaadjagh elley.
Ta cummaghyn noa-emshyragh jeh'n roostey leodaghey yn eddyr-obbraghey eddyr ny rooishteyderyn as ny kionneyderyn as t'eh injillaghey scansh y woirey 'sy chloie. Cha nel dagh rooishteyder goaill jerrey lesh y cloie eck ny echey marish rooishtid slane, agh ta'n slane rooishtid ry-akin dy mennick raad t'eh lowit. Ta mestey stiagh y phoull craidoil er arraghey bree yn chloie roish dreagh ny smoo skibbylt as jarroo neugollrish yn aght moal craidoil. Ta'n chooid smoo jeh rooishteyderyn gobbraghey ayns clubyn rooishtee. Ta "daunseyr thie" gobbraghey son club ny kiartys dellal er lheh raad ta "ard-ghaunseyr" cloie marish e ard-ennym hene as jannoo turryssyn harrish ny clubyn jannoo tuarystalyn. Dy mennick, cha nee failleyderyn y chlub ny h-eunysseyryn (daunseyryn) shen agh coonreyderyn seyrey.
Kanta-Häme
Ta Kanta-Häme ny Tavastia Chiart (Soolynnish: Eglentiga Tavastland) ny h-ard ayns Finnlynn. T'ee ny soie ayns queiggey Finnlynn Yiass. T'ee caglit liorish ny h-ardjyn Finnlynn Chiart, Satakunta, Pirkanmaa, Päijät-Häme, as Uusimaa.
She Hämeenlinna yn ard baljagh smoo 'syn ard, as ta staydys baljagh ec daa valjaght elley: Riihimäki as Forssa.
Queiggaghyn shendeeagh
Son shennaghys, çheer-oaylleeaght, as cultoor jeeagh er: Häme
Baljaghtyn
Ta 11 valjaght ayns Kanta-Häme. Ta ny h-ard-valjyn as ny baljyn soilshit magh ayns clou trome.
Johannes Dantiscus
80px|right|thumb|Poeta Laureatus
She aspick flahoil Warmia as Aspick Chełmno (Culm) va Johannes Dantiscus (Johann(es) von Höfen-Flachsbinder; Jan Dantyszek; 1 Sauin 1485 – 27 Jerrey Fouyir 1548). Ayns enney e hirveishyn diploamagh son ny reeghyn Polynnagh, ta'n enmys "Ayr y Diploamys Polynnagh" bronnit er.
Ta'n seal persoonagh echey, as coip jeh soit ayns Lioarlannyn Ollooscoill Stanford, cur yn ennym ''Ioannes De Curiis, Pruss. Varmien'' er marish armyssyn Katherine Noo, Yacob Noo, as Pheddyr Noo.
Beashnys
Va Dantiscus ruggit ayns Danzig (Gdańsk), ayns Reeriaght y Pholynn. She von Höfen va'n sliennoo echey, tra va Flachsbinder ny ennym keirdey echey as eh çheet ass traght teaddeydys ("kiangleyder lhieen" dy lettyragh) y çhennayr echey. Ghow Johannes y far-ennym Dantiscus son dy haishbyney dy nee seyraanagh Danzig (Dantiscum) v'eh raad va'n ayr echey ny imleyder as ny varçhan.
Car e studeyryssyn, haink er Dantiscus y jeigeyr dy ve kianglt rish cooyrt reeoil Ree Yuan I Albert y Pholynn, as ghow eh ayrn ayns turryssyn caggee noi ny Turkee as ny Moldaavee. Feie 30 bleeaney, she diploamagh reeoil as y scrudeyr reeoil v'eh.
Ghow Dantiscus ayrn ayns co-chruinnaght Veen ayns 1515 er çheu Ree Sigismund I. Ayns Veen, v'eh jeant reejerey liorish yn impir son e hirveishyn as v'eh jeant fer ooasle.
Haink er Johannes dy ve ny chanoanagh, lurg shen ny aspick er Chełmno, as ny s'anmey ny aspick er Warmia. Shimmey daan screeu eh, y chooid smoo 'sy Ladjyn, as eh coontit myr fer jeh ny feeleeyn smoo ard-yindyssagh. Mastey ny h-obbraghyn ren eh, ta e hene-veashnys Vita Joannis de Curiis Dantisci ("The Life of Johannes of the Danzig Church") coontit ny mast'oc.
The Goon Show
She Spike Milligan va'n ard-chrooder as ard-screeudeyr er y chlaare. Ren ny screeuyn mestey co-chialgyn gannidagh marish aittys far-rieughagh, raaghyn daa foyragh, raaghyn tayrnagh, as ym-yiense dy chowryn-sheean anoayshagh. Ren fir jeh ny h-episodeyn ny s'anmey ymmyd jeh cowraghyn lectraneagh v'er nyn gummey ec y BBC Radiophonic Workshop aeg, as va cooid vooar jeu aa-ymmydit liorish claareeyn elley harrish jeihaghtyn nyn lurg. Ren meeryn jeh'n chlaare skittal er y theihll co-emshyragh 'sy Vretyn Vooar, as ad goaill arrish er reayrtyssyn jeh'n dellal chloie, jeh'n chochionneeaght, jeh'n çhynskyl, jeh ny h-ellynyn, jeh'n pholitickaght, jeh'n çheshaght chaggee, jeh'n ynsagh, jeh strughtoor keint, jeh'n lettyraght as jeh scannaneyn.
Fansee
She shaanrey dy 'ar-skeealaght eh fansee, as ta druaightys, shee as troyn neughooghyssagh elley co-oltyn scanshoil jeh. Ta ymmodee skeealyn soit er seihill elley raad ta druaightys cadjin. Ny keayrtyn, t'ad geddyr-scarrey eh veih far-skeealaght heanse er y fa nagh vel fansee cur bun oaylleagh er son ny troyn quaagh echey, agh ta'n daa ghenre lhie beggan harrish y cheilley. T'eh lhie harrish feayn-skeaylleydaght myrgeddin.
Ta sampleyryn goaill stiagh A Midsummer Night's Dream, Gulliver's Travels, The Lord of the Rings, as Die unendliche Geschichte.
Lynn Styles
She gienteyder as aa-aghteyr Yernagh ee Lynn Marie Styles (ruggit er 29 Sauin 1988). Ta enney mie urree son e paart myr Hannah O'Flaherty 'sy straih hellveeish Foreign Exchange''.
Chammah's shen, chloie ee ayns No Tears, Fair City, The Elephant Princess as ayns gientyn eaishtagh-jeeaghyn y straih hellveeish Game of Thrones liorish HBO.
Aoife Hannon
She craishteyder as lhee neughruggagh Yernagh ee Aoife Hannon (ruggit ayns Limmeragh ayns 1992). She cosneyder y tostyl aalid Miss Universe Ireland t'ee haghyr er 10 Mean Souree 2011 ec y thie oast Burlington Hotel ayns Divlyn. Va Hannon co-hirrey 'sy tostyl myr çhaghter son Lios Tuathail, as v'ee crooinit liorish y çhellooder crooinagh, Rozanna Purcell.
Myr cosneyder yn enmys aalid ashoonagh, hass Hannon er son Nerin ec Miss Universe 2011, haghyr ayns São Paulo 'sy Vrasseel er 12 Mean Fouyir 2011.
Mwyllin Doo Aah
Ta Mwyllin Doo Aah (Union Mills) ny valley beg ayns Skeerey Vraddan er yn A1, y preeu-raad ta kiangley Doolish rish Purt ny h-Inshey ayns Mannin, faggys da'n Awin Doo.
Bollan bane
Jalloo-oaylleeaght
T'eh gaase wheesh as 2m er yrjid. Ta fraue fuyghagh echey. Ta duillagyn fedjagagh 5-20cm er lhiurid echey. T'ad glass dorraghey, ad ta fynney clooieagh bane er yn eaghtyr s'inshley oc. Ta blaaghyn buighey ny jiargey dorraghey 5mm er crantessen echey.
Ymmyd
Ta ymmyd jeant jeh duillagyn as buinnaghyn neuappee bollan bane myr spios.
Shapaanish
Stayd oikoil
Keayrt dy row, va anchaslys eddyr Shapaanish screeut (文語) as glare y theay (口語). Ta coryssyn grammeydagh er lheh ec y daa as anchaslyssyn 'sy tasht-fockle. Derrey mysh 1900, v'ad screeu Shapaanish liorish Bungo, agh neayr's shen ta kōgo er lheeadaghey y chummaght eck. Neayr's ny 1940yn, she kōgo t'ad screeu, agh ta scansh ec Bungo foast bentyn rish shennaghys, lettyraght as shiartanse dy shenn leighyn. Son y chooid smoo rish foddey, she Kōgo t'ad loayrt as screeu jiu, agh ny keayrtyn t'ad jannoo ymmyd jeh grammeydys ny focklyn bungo er son bree ennagh.
Lieh-innys y Trinaid
thumb|Soiaghey Lieh-innys y Trinaid She Lieh-innys y Trinaid yn ayrn smoo twoaieagh jeh Lieh-innys yn Antarctagh. T'eh sheeyney magh shiar hwoaie feie mysh 130 km (80 mi) dys Rheynn Dubouzet voish linney neurieugh ta kiangley Rheynn Kater er y choose heear hwoaie as Rheynn Longing er y choose hiar yiass. She Prime Head y boayl smoo twoaieagh er y lieh-innys. Mysh 20 kilomeaderyn çheu hiar yiass voish Prime Head foddee shiu çheet er Baie yn Treisht raad ta Ynnyd Esperanza ny hoie.
Shennaghys
Haink y lieh-innys ayns shilley da'n chied cheayrt er 30 Jerrey Geuree 1820 liorish Edward Bransfield, Mainshtyr, Lhuingys Caggee Reeoil, jeeragh lurg ren eh tayrn Ellanyn Hetlynn Yiass noa-feddynit er kaart. 'Syn eash lurg va'n lieh-innys feddynit magh, chur jantee chaartyn enmyn eigsoylagh er y lieh-innys, goaill stiagh Thalloo yn Trinaid, Thalloo Palmer, as Thalloo Louis Philippe. Ta'n ennym çhymnit çheet ass "Thalloo yn Trinaid", va currit da liorish Bransfield ayns 1820 ayns enney, s'liklee, Cochorpaghey Trinity House, y lught-reill stiureydys mooiragh shendeeagh Goaldagh, ga nagh vel eh shickyr dy vel yn enmys çheet ass shen.
Zoe Gillings
She skyrreyder boayrd sniaghtey Manninagh as Goaldagh ee Zoe Gillings-Brier (ruggit myr Zoe Gillings er 14 Mean Souree 1985). Chossyn ee shiaght boynyn ec Cappan FIS y Theihill goaill stiagh boyn airhey. Chloie Gillings ec Cloiaghyn Olympagh y Gheuree ayns 2006, 2010, 2014, as 2018, yn ynrican skyrreyder boayrd sniaghtey Goaldagh cloie ayns kiare Cloiaghyn Olympagh.
Coorse bea
Va Gillings ruggit ayns Mannin as hoshee ee skyrraghtyn boayrd sniaghtey tra v'ee jeih bleeaney d'eash, erreish j'ee scughey voish y çheeal. T'ee cloie ayns tessen-skyrrey boayrd sniaghtey, as t'ee er ny chosney shiaght boynyn ec Cappan FIS y Theihill ayns Skyrrey Boayrd Sniaghtey. Ayns Cloiaghyn Olympagh y Gheuree ayns 2006, haink Gillings stiagh 'sy 15oo ynnyd 'sy chied chooish skyrrey boayrd sniaghtey da mraane. 'Syn imbagh 2007/08, haink ee stiagh 'sy 6oo ynnyd ec ny X Games ayns Colorado, ny Steatyn Unnaneysit, 'sy 4oo ynnyd ayns kione-chloie Chappan FIS y Theihill 'sy Chorea (Sungwoo), as 'sy 2h ynnyd ayns kione-chloie tessen-skyrrey boayrd sniaghtey ayns Cappan FIS y Theihill 'sy Çhapaan (Gugi-Gifu). Va'n enmys Roortagh y Vlein (Spoyrt sniaghtey) bronnit urree liorish y Çheshaght Olympagh Ghoaldagh ayns 2007/08. 'Syn imbagh 2008/09, haink ee stiagh 'sy trass ynnyd ec cruinnaghtyn Chappan FIS y Theihill ayns Valmalenco, yn Iddaal, as Bad Gastein, yn Austeyr, as chossyn ee Feniaghtssyn Ashoonagh y Ghermaan. Va'n enmys Roortagh y Vlein (Spoyrt sniaghtey) bronnit urree reesht da'n nah vlein eiyrtyssagh liorish y Çheshaght Olympagh Ghoaldagh. Ayns Cloiaghyn Olympagh y Gheuree, 2010, haink Gillings stiagh 'sy 8oo ynnyd ayns cooish ny mraane. Ayns 2010/11, haink ee stiagh 'sy trass ynnyd ayns cruinnaght Chappan y Theihill ayns Arosa, yn Elveeish, as ayns 2011/12, haink ee stiagh 'sy trass ynnyd ayns cruinnaght tessen-skyrrey boayrd sniaghtey Chappan y Theihill ayns Valmalenco. Ayns Cloiaghyn Olympagh y Gheuree, 2014, haink Gillings stiagh 'sy 9oo ynnyd ayns cooish ny mraane raad chaill ee bollagh dys y chione-chloie lurg kione fotograf. Lurg ny cloiaghyn, chaill Gillings e cooney argidoil Olympagh. Va Gillings-Brier reiht son cloie ayns Cloiaghyn Olympagh y Gheuree ayns 2018 ayns Pyeongchang, y Chorea Yiass, y chied skyrreyder boayrd sniaghtey Goaldagh cloie ayns kiare Cloiaghyn Olympagh y Gheuree.
Bea phersoonagh
Va Gillings ynsit 'sy valley. Phoose ee rish e greinneyder Dan Brier ayns Luanistyn 2014, as lurg shen cheaghil ee e sliennoo dys Gillings-Brier. Ayns Luanistyn 2016, rug y piyr nyn gied phaitçhey.
Fig
Ta'n fig (Ficus carica) ny rassan yn-lhoamey mooar ass yn Aishey heear yiass as ass yn ard Meanvooiragh (veih'n Afghanistaan dys y Ghreag). T'eh 6.9 m - 10 m (23 - 33 tr) er yrjid, lesh speeiney lheeah rea echey. Ta ny duillagyn 12 - 25 cm (4.7 - 9.8 oar.) er lhiurid as 10 - 18 cm (3.9 - 7.1 oar) er lheead, as t'ad jeh cummey babbanagh lesh tree ny queig babbanyn. Ta'n mess echey eddyr 3 as 5 cm (1.2 - 2.0 oar.) er lhiurid lesh speeiney glass er, as ny messyn goaill appaghey derrey t'ad gorrym jiarg ny dhone er daah. Ta'n sapp jeh ny h-ayrnyn glassey ny farbeyder da crackan deiney.
Caggey ny Shey Laaghyn
right|thumb|Jallooyn eigsoylagh voish y chaggey She caggey eddyr Israel as cochiangley jeh steatyn Arabagh (yn Egypt, y Teer, as y Jordaan er y chooid smoo) eddyr y 5oo as y 10oo laa dy Vean Souree 1967 va Caggey ny Shey Laaghyn (מִלְחֶמֶת שֵׁשֶׁת הַיָּמִים, Milḥemet Šešet HaYamim; النكسة, an-Naksah "Y Goll Ergooyl" ny حرب 1967 Ḥarb 1967 "Caggey yn Vlein 1967") ny Caggey Vean Souree, ta enmyssit Caggey Arabagh-Israelagh, 1967 ny yn Trass Caggey Arabagh-Israelagh.
Mölnlycke
Ta Mölnlycke ny fo-valley ayns Göteborg Mooar, y Toolynn. Myrane lesh shen t'eh ny phreeu-valley er Baljaght Härryda, Coontae Västra Götaland lesh 14,439 cummaltee ayn 'sy vlein 2005. Ta'n ard baljagh sheeyney harrish daa valjaght, as she Baljaght Mölndal y nah valjaght. left|300px|thumb|Wendelsbergs Folkhögskola
Sniaghtey
250px|right|thumb|Sniaghtey er biljyn ayns [[Barney Shipka 'sy Vulgeyr.]] Ta sniaghtey çheet er sorçh frassaghey ayns aeraght ny cruinney ayns cummey riojag ushtey chrystallagh, as ta jeant seose jeh mooarane dy chladdanyn sniaghtee as ta tuittym veih ny bodjallyn. Er yn oyr dy vel sniaghtey jeant seose jeh ayrneenyn beggey dy riojag t'eh coontit myr stoo grineagh.
Macro-hengey ISO 639
Rere corys rang-oardraghey çhengoayllee ISO 639-3, ta macro-hengey ny macrohengey çheet er possan dy arraghyssyn er lheh. Ta macro-hengey goaill stiagh cooishyn do-reaghey continuum abbyrtagh (my nee arraghyssyn scartagh t'ayn, ny çhengaghyn as faggys-vooinjerys eddyr oc), chammah's cooishyn tra sleih er nyannoo briwnyssyn er quoid dy hengaghyn t'ayn rere kynneeaght ny politickaght, cha nel rere çhengoaylleeaght.
Cha row çhengey er lheh ec dagh coad ISO 639-2 ta ny macro-hengey ayns ISO 639-3. Myr sampleyr, 'ara' (Arabish). Va aarheynnyn fir elley ayns 639-2 myr çhengaghyn er lheh: myr sampleyr, va 'nor' (Norlynnish) ayn myr 'nno' (Nynorsk) as 'nob' (Bokmål). Rere shen, ny keayrtyn, ta "abbyrtyn" ec 639-2 ta nyn jengaghyn rere 639-3: myr sampleyr, va 'arb' (Arabish Chadjinit) ny abbyrt 'ara' (Arabish) rere 639-2, agh she çhengey t'ayn rere 639-2 as ta 'ara' ny macro-hengey. Shen ny eab dys reaghey arraghyssyn as scansh çhengoaylleeagh eddyr oc, ga dy nee y çhengey cheddin t'ayn er lesh loayreyderyn, myr sampleyr ayns diglossia.
Rolley macro-hengaghyn
Fys oikoil rere http://www.sil.org/iso639-3.
Pobblaght pharlamaidagh
right|400px|thumb|Ta pobblaghtyn parlamaidagh ry-akin ayns daah buigh (pobblaghtyn parlamaidagh lesh eaghtyrane neu-chiannoortagh) as ayns daah turcaid (pobblaghtyn parlamaidagh lesh eaghtyrane ta kianglt rish y pharlamaid). Ta [[reeriaght vunraghtoil|reeriaghtyn bunraghtoil ry-akin ayns daah jiarg .]] Ta pobblaght pharlamaidagh ny pobblaght vunraghtoil pharlamaidagh çheet er sorçh dy phobblaght ta gobbraghey fo corys parlamaidagh. Ayns ny coryssyn shen cha nel anchaslys glen eddyr ny banglaneyn slattyssagh as kiannoortagh, agh ta anchaslys glen ayn eddyr kione y reiltys as kione y steat, as dy mennick ta'n kione reiltys goaill shelloo er y chummaght.
Parlamentarisches Regierungssystem
Yn Ghermaan Heear
Ennym cadjin 'sy Ghaelg va currit er Pobblaght Chonastagh y Ghermaan ny PCG ee yn Ghermaan Heear (Westdeutschland) car y lhing eddyr y chrooaght eck ayns Mee Voaldyn 1949 gys aa-unnaneysey ny Germaan er 3 Jerrey Fouyir 1990. Haink jerrey lesh y lhing shen tra haink jerrey lesh y Ghermaan Hiar as tra ren y queig steatyn ayn unnaneysey rish Pobblaght Chonastagh ny Germaan. Er-yn-oyr shen, ta'n Ghermaan roie ny beaynaghey jeh Pobblaght Chonastagh ny Germaan roie-1990, as cha nel ee ny h-eiyrtyssagh.
Joe Biden
She politickeyr Americaanagh eh Joseph Robinette Biden Jr. (ruggit er 20 Sauin 1942). She Biden y 46oo Eaghtyrane er ny Steatyn Unnaneysit as eh reiht da'n oik ayns 2021. She oltey jeh'n Phartee Deynlagh as she eshyn va'n 47oo Lhiass-eaghtyrane fo Barack Obama voish 2009 derrey 2017. Hass eh chammah son Delaware ayns Shannad ny Steatyn Unnaneysit eddyr 1973 as 2009.
Aane ushtey
T'ad ry-akin er feie ny cruinney ayns dagh çhymbyllaght, bunneys. Bare lhieu ardjyn tash, agh ta dooieyn arctagh as faasagh ayns myrgeddin. Ta kuse jeu nyn sarkylyn ayns garaghyn as thieyn glonney. T'ad beg, agh foddee kuse dy ghooie skeaylley harrish eaghtyr mooar.
Jalloo-oaylleeaght
T'ad beg son y chooid smoo, eddyr 2-20mm er lheead as ny sloo na 10 kentimeader er lhiurid. Ta daa horçh jeu: aaneyn ushtey thallussagh, as aaneyn ushtey duillagagh. Ta aaneyn ushtey thallussagh jeant seose jeh gish lheaney rybbanagh banglaneagh. Ta aaneyn ushtey duillagagh jeant seose jeh gish lheaney as duillagyn ny crottylyn orroo nyn lhie harrish y cheilley ayns tree keimyn ny ny sloo. Ta'n keim meanagh anchasley rish ny fir elley.
Corys bea
thumb|300px|Corys bea aane ushtey cadjin
Shegin da'n çheel snaue veih ny antheridia da archegonium. Ta daa 'lagellum as t'ad snaue lhieu. Ta feme oc er ushtey dy snaue ayn, lhig da ve fliaghey ny brat dy ushtey er ny lossreeyn; gyn ushtey, cha nod ad jannoo y turrys.
Ta'n sheel torraghey yn ooh, as t'eh gaase dys sporophyte diploid. Ny yei shen, ta tree fo-rheynnyn bishaghey er y sporophyre neuappee: Traa ta'n tree er mishaghey, ta'n gass lhiuraghey lesh brishey magh yn archegonium as gaase magh ass. Ta'n cass ny hoie sthie y moie-lus, agh ta'n kishtey goll er ymmyrkey magh 'syn aer. Ta killagyn ny kishtey rheynn ad hene as jannoo killagyn immanagh as killagyn sporragagh. S'arraghoil ad ny killaghyn immanagh, as t'ad seiy magh boalley y chishtey. Ta ny killagyn sporragagh jannoo meiosis as rheynn ayns sporragyn haploid er son dy skeaylley magh, as myr shen, ta'n corys goaill toshiaght ass y noa.
Claudia Doumit
She ben-aghteyr Austrailagh ee Claudia Doumit (ruggit er 2 Boaldyn 1992). Chloie ee Jiya Marri 'sy straih NBC Timeless as ta enney share urree son e paartyn myr Farah Karim voish Call of Duty: Modern Warfare as myr Victoria Neuman voish y straih vunneydagh liorish Amazon Prime Video The Boys.
Ard-reihys Nerin, 1923
Haghyr Ard-reihys Yernagh ny bleeaney 1923 er 27 Luanistyn 1923. Hie olteynyn y 4-oo Dáil noa-reiht ry-cheilley ec Teach Laighean er 19 Mean Fouyir nar va Eaghtyrane y Choonseil Slattysagh as Coonseil Slattysagh Steat Seyr Nerin pointit.
Eiyrtys
Chosney yn chooid smoo jeh ny parteeghyn, dy oltallagh er yn oyr dy row ard-sym olteynys y Dáil mooadit veih 128 dys 153 soiagyn. Va Cumann na nGaedhael jargal reiltys mynlagh y chur er bun er yn oyr nagh row ny soiagyn cosnit ec olteynyn Hinn Féin goit lhieu.
Corockle sluggidagh
Ta corockle sluggidagh goll er fockley magh lesh y sluggid. Cha nel dy chooilley çhengoayllee goaill rish dy vel boayl fockley magh oc, agh t'adsyn gra dy nee stayd shallidagh t'ayn. Kuse jeusyn, cha nel ad goaill rish sluggidee myr corocklyn er chor erbee.
Shoh corocklyn sluggidaghyn Abbyrlhit Sheeanagh Eddyr-ashoonagh:
Druggey-soccar
Ta druggey soccar çheet er stoo kemmigagh as ymmyd jeant jeh er son taitnys. T'ad shick-ghleashagh, dy ghra myr shen, ta eiyrtys oc er y chorys nearagh meanagh. Foddee ad caghlaa gien, smooinaght, co-yssaght ny tastid (myr sampleyr, gienneyderyn-branlaadys).
T'ad goaill stiagh druggaghyn leighagh chammah's fir anleighagh. Ta tombagey, alcoal as caffeen nyn nruggaghyn-soccar, as t'ad ry-chionnaghey dy leighagh ayns ymmodee çheeraghyn. Ta druggaghyn-soccar elley goaill stiagh:
Émile Friant
Va Émile Friant (16 Averil 1863 - 9 Mean Souree 1932) ny pheinteyr Frangagh. Rug eh ayns Dieuze, y Rank ayns 1863 as hooar eh baase ayns 1932 ayns Paarys.
Geay
250px|right|thumb|'Sy jalloo shoh ta'n gheay sheidey trooid ny biljyn. Ta geay çheet er gleashaght ghasyn er scailley mooar. Er y chruinney, ta'n gheay çheet er gleashaght vooar yn aer. 'Syn 'eaynid mooar, she gleashaght ghasyn ny gleashaght vreneenyn trimmidagh ta roie veih'n ghrian trooid y feaynid mooar ee geay ny greiney, as she gassaghey magh bun-stooghyn eddrym veih aeraght phlanaid ennagh ee geay phlanaidagh. Dy sampleyragh, ta geayghyn rang-oardit rere nyn scailley reamyssagh, rere nyn mieauid, rere ny forseyn v'er chur ad er bun, rere ny h-ardjyn as ad goaill toshiaght ayndaue, as rere nyn eiyrtyssyn. Ta ny geayghyn s'troshey ayns corys ny greiney ry-akin er Neptune as er Sarn.
50000 Quaoar
Quaoar (enmyssey myn-phlanaid: 50000 Quaoar; enmyssey shallidagh: ), she planaid crivassanagh t'eh. T'eh ny lhie ayns cryss Kuiper, ard jeh myn-phlanaidee çheu hoal jeh Neptioon. She red neu-aavuilltagh (cubewano) t'eh, as t'eh mysh 1,110 km (690 mi) er crantessen, mysh lieh crantessen Pluto. V'eh feddynit magh ec ny rollageyderyn Americaanagh Chad Trujillo as Michael Brown ec Reayrtlann Palomar er 4 Mean Souree 2002. Ta cowraghyn yn ushtey riojit er eaghtyr Quaoar er ny ve feynnit magh, as t'eh cur sannish da jargaght y feayr-volcaanaghys er Quaoar. Ta kuse veg dy veetane er yn eaghtyr echey, red ta jargal ec ny corpaneyn smoo ny lomarcan ayns cryss Kuiper.
Yn Vible
thumbnail|Yn Vible Gutenburg, yn chied Bible clauit. She'n Vible (voish Greagish Koine τὰ βιβλία, tà biblía, "ny lioaryn") lioar chasherick y Chreestiaght. Ta ram vershoonyn anchasley ayn.
Genesis
Ard-art: Genesis
Ta'n ennym Genesis çheet voish fockle Greagish, γένεσις, çheet er brenn. She ennym cooie t'ayn son yn chied lioar jeh'n Vible, er yn oyr dy vel eh ooilley mychione yn toshiaght jeh'n Tuinney, sleih, bea lught-thie, ashoonyn, ams. Ta'n chied 11 chabdil mychione traaghyn buneashagh, as t'ad loayrt mychione ny chied h-Ewnyn, voish Adam dys Abraham. Ta ny cabdilyn elley mychione Jee as ny h-Ard-ayryn Abraham; Isaac; Jacob; as mac Yacob, Joseph. Va ooilley jeu "ayryn" jeh yn sleih ren Jee reih. Ta'n lioar dooney lesh yn "Sleih reiht" 'syn Egypt.
Exodus
Ta'n ennym Exodus çheet voish Greagish, ἔξοδος, Exodos, çheet er goll magh. Ta'n ennym çheet voish nane jeh ny skeealyn smoo scanshoil sy lioar, ny Israelitee goll magh ass yn Eajipt, agh ta ram skeealyn scanshoil elley taghyrt sy lioar, myr sampleyr, yn çhenjaght jeh'n Sleih Reiht sy'n Eajipt, etlagh as eam Voses, as connantey Yee lesh ashoon Israel ec Sinai - tra ta ny Jeih Annaghyn currit magh trooid Moses dys yn sleih.
Kianglaghyn mooie
Y Vible Ghaelgagh
Solace in Wicca
She fillym giare atçhim drama beashnyssagh Manninagh voish y vlein 2013 eh Solace in Wicca. Ta'n fillym cur sheese er cur-gy-baase Margaret Quaine as e mac Robert, yn un hampleyr jeh sleih va currit gy baase ry hoi'n witçheraght ayns Mannin as fer jeh ny dunveryssyn s'jerree chur Agglish Hostyn kied da ayns ny h-Ellanyn Goaldagh.
Va'n fillym ny chied ghientyn ve jeant slane 'sy Ghaelg, as hooar eh argid as pohlldey voish Culture Vannin, CinemaNX as Isle of Man Film. Hie eh er ny haishbyney da'n chied cheayrt ec Feailley Fillym Vannin ayns Mean Fouyir 2013 as hie eh er ny rheynn magh er-linney ayns Mee Houney 2017 liorish Culture Vannin.
Bollan Vreeshey
Foddee bollan Vreeshey çheet er:
Pictish
Ta Pictish jannoo cur sheese er y çhengey ny ny çhengaghyn marroo va goll er loayrt ec ny Pictee, sleih va cummal ayns twoaie as mean ny h-Albey car ny Mean Eashyn Leah. T'eh er enney dy row çhengey er lheh ayn 'sy Phictish as yn 'eanish ry-akin ayns Historia ecclesiastica gentis Anglorum liorish Beda 'sy 8-oo eash. 'Syn obbyr shen ta'n Phictish enmyssit er lheh myr çhengey va anchasley rish y Vretnish as y Çhenn Ghaelg.
Ollooscoill Brown
She ollooscoill phreevaadjagh ayns Providence, Ellan Rhode as oltey yn Ivy League ee Ollooscoill Brown (Brown University). V'ee currit er bun ayns 1764 (roish seyrsnys America veih'n Impiraght Ghoaldagh) myr College in the English Colony of Rhode Island and Providence Plantations leah ayns reill Shorys III ny Bretyn Mooar as Nerin (1760–1820). She treeoo undinys ynsee shinney Hostyn Noa t'ayn, as y shiaghtoo shinney ayns ny Steatyn Unnaneysit.
Imraaghyn
thumb|left|250px
Pictish
Cha nel jarrooaghey jeeragh ny Pictish ayn son y chooid smoo, faagail magh kuse veg dy vuill-enmyn as enmyn deiney ta ry-gheddyn er lhiaghtyn cooinaghtyn as ny recortyssyn co-emshiragh 'syn ard va fo stiurey ec Reeriaght ny Pictee.
Chris Pine
Ta Chris Pine ny chloieder fillym Americaanagh. Rug eh ayns Los Angeles, California, ny Steatyn Unnaneysit er 26 Luanistyn, 1980.
Finnlynn Chiart
Ta Finnlynn Chiart ny Finnlynn Heear Yiass (Finnlynnish: Varsinais-Suomi, Soolynnish: Egentliga Finland), ny h-ard ayns Finnlynn heear yiass. T'ee ny soie ayns queiggey Finnlynn Heear. T'ee caglit liorish ny queiggaghyn Satakunta, Kanta-Häme as Uusimaa
Queiggaghyn shendeeagh
Son shennaghys, çheer-oaylleeaght, as cultoor jeeagh er: Finnlynn Chiart (queiggey shendeeagh)
Baljaghtyn
Ta Finnlynn Chiart jeant seose jeh 28 baljaghtyn, as ta 11 jeu nyn ard-valjyn.
Baljaghtyn elley
500px|center
Blaa ny jeeigey
She lus blaaghey sheer-vio eh blaa ny jeeigey (Ludwigia palustris) 'sy chynney Onagraceae. She lus ushtey t'ayn as t'eh gaase ayns buill tashey as ushlagh. Ny keayrtyn, t'eh çheet dy ve ny harkyl ruegyssagh.
Jalloo-oaylleeaght
Ta gass wheesh as lieh-veader echey, as t'eh skeaylley magh myr breshag er y thalloo, ny snaue er ushtey. T'eh cur magh fraueyn raad t'eh bentyn rish y thalloo hene. Ta duillagyn oochrooagh maylartey echey, as adsyn glass dys jiarg. Ta blaaghyn nyn lomarcan echey, gyn petyl erbee, jeant magh jeh seepalyn ynrican. Ta messyn beggey echey as ymmodee rassyn ayndaue.
Asaph Hall
She rollageyder Americaanagh va Asaph Hall III (15 Jerrey Fouyir 1829 – 22 Sauin 1907). Ta enney share er son feddyn magh y daa fo-phlannad 'sy chorys Martagh, Deimos as Phobos, ayns 1877. Hooar eh magh cruinlee jeh fo-phlannadyn planaidyn elley as rollageyn dooblit, çhyndaa Harn, as glout Vart.
Johannes Vermeer
Va Johannes Vermeer (enmyssit 31 Jerrey Fouyir 1632 - 15 Mee ny Nollick 1675) ny pheinteyr Ollanagh. Rug eh ayns Delft, Yn Ollan ayns 1632 as hooar eh baase ayns 1675 ayns Delft, Yn Ollan.
Georgia Salpa
She craishteyder drualtagh Greagagh-Yernagh ee Georgia Salpa Penna (Γεωργία Σάλπα; ruggit er 14 Boaldyn 1985).
Bea phersoonagh
Va Georgia Salpa ruggit 'syn Atheen lesh moir Yernagh as ayr Greagagh. Tra va Salpa queig bleeaney d'eash, ren e lught thie arraghey dys Divlyn raad v'ee troggit 'sy fo-valley Cill Iníon Léinín. Ayns Mayrnt 2014, haink er Salpa dy ve naishtit rish y villiooneyr as y delleyder Goaldagh Joe Penna, as v'ad poost ry-cheilley ayns Portofino, yn Iddaal, ayns Boaldyn 2015. Ta troor dy chloan oc.
Coorse bea
Hoshee Salpa craishtey roish my daag ee yn ard-scoill, as t'ee er n'yannoo staartaghyn craishtee er son clouyn eigsoylagh. T'ee er ny ve fakinit er y çhellveeish ayns claareeyn lheid as The Podge and Rodge Show, Republic of Telly, Celebrity Salon, as Catwalk to Kilimanjaro. Ny s'anmey, darree Salpa dys y Vretyn Vooar, as ghow ee ayrn ayns imbagh 2012 y chlaare rieughagh Celebrity Big Brother raad v'ee ny trass cumraag shamyr ve ceaut magh. 'Sy vlein cheddin, va Salpa currit stiagh 'sy wheiggoo ynnyd ayns reihys "100 sexiest women" liorish FHM, as v'ee ry-akin dy mennick er coodee ny lhiegganyn Frangagh, Sheckagh, as Indoneeshagh, as myr "caillin coodee" er son cur magh "100 sexiest women" ayns 2013.
Saskia Alusalu
She skyrreyder bieauid Estaanagh ee Saskia Alusalu (ruggit er 14 Averil 1994 ). Hass Alusalu er son yn Estaan ayns Cloiaghyn y Gheuree, 2018, ayns Pyeongchang, y Chorea Yiass.
Chossyn ee y troar share eck tra haink ee stiagh 'sy 4oo ynnyd 'sy toshiaght vooar ec Cappan y Theihill 2017/2018 ayns Calgary, Alberta. Roie ee magh 'sy toshiaght dy leah as vrish ee magh ass y vagher derrey ren tree roortee elley mygeayrt y chosneyder Claudia Pechstein freill urree as berraghtyn urree.